Mafia: Definitive Edition

Mafia։ Definitive Edition, արկածային մարտախաղ և երրորդ դեմքի հրաձիգ ժաներով ստեղծված համակարգչային խաղ, որը համարվում է Mafia: The City of Lost Heaven խաղի ռեմեյքը։ Խաղը ստեղծվել է Hangar 13 ստուդիայի կողմից, որը նաև մշակել է Mafia III խաղը։ Խաղի համար, որպես հրատարակիչ հանդես է եկել 2K ընկերությունը։ Ինչպես խաղի օրիգինալ տարբերակում, այստեղ էլ խաղի գործողությունները տեղի են ունենում հորիված Լոսթ Հեվեն քաղաքում, իսկ գլխավոր հերոսը տաքսու վարորդ Թոմմի Անջելոն է, ով դառնում է քաղաքի ամենախոշոր մաֆիաներից մեկի անդամ։

Խաղի մասին առաջին լուրերը հայտնվել է 2020 թվականի մայիսի 10-ին, իսկ արդեն մի քանի օր անց պաշտոպապես ցուցադրվեց Definitive Edition-ը։ Խաղը թողարկվեց 2020 թվականի սեպտեմբերի 25-ին և նախատեսված էր Microsoft Windows, PlayStation 4 և Xbox One-ի համար։ Խաղը վաճառվում է ինչպես որպես հավաքածու, որն իր մեջ պարունակում է Mafia II և Mafia III խաղերը, այնպես էլ առանձին։

Խաղի ընթացք 
Ինչպես օրիգինալ խաղում, որը թողարկվել է 2002 թվականին, խաղի սյուժեն ընթանում է 1930-ականներին, հորինված Լոսթ Հեվեն քաղաքում, և պատմվում է Թոմաս Անջելոի պատմությունը, որը սովորական տաքսու վարորդից տիպված և իր համար հանկարծակի դառնում է մաֆիայի անդամ, որն ամենախոշորն էր քաղաքում, և մշտական պայքարի մեջ էր մեկ այլ խոշոր խմբավորման հետ։ Պահպանելով օրիգինալ սյուժեն, այն կրել է նաև որոշակի ընդլայնումներ։ Ընդլայնման օրինակ է՝ խաղի ներսում առկա խոսակցությունների ի հայտ գալը։ Խաղի օրիգինալ տարբերակում հերոսները գրեթե չէին խոսում միմյանց հետ, իսկ ռեմեյքում բոլոր ուղևորությունները ուղեկցվում են խոսակցություններով, որոնք ավելի պարզ են դարձնում կերպարների կյանքը։ Խաղի դրվագներից մեկում հաճախորդը նշում է վարդորդի ազգությունը, որը չկա օրիգինալ տարբերակում, նա՝ իտալացի է։

Mafia։ Definitive Edition-ը համարվում է ամբողջությամբ ստեղծված է զրոյից, այդ իսկ պատճառով ունի ամբողջովին թարմացված գեյմփլեյ և ընդլայնված պատմություն, չնայած այն բանին, որ բոլոր առաքելությունները տեղափոխվել են օրիգինալ տարբերակից։ Ինչպես և օրիգինալ տարբերակում, ողջ խաղի ընթացքում խաղացողն կառավարում է Թոմի Անջելոին։ Ի տարբերություն այս շարքի մյուս խաղերի, այստեղ առաջին անգամ խաղում հանդիպում են մոտոցիկլետներ, որոնք չկային մյուս մասերում։ Խաղում կա դժվարության մի քանի փուլ, որոնցից ամենադժվարը կրում է «Դասական բարդություն» անունը, խաղի գեյմփլեյը ամբողջությամբ մոտեցնում է օրիգինալ տարբերակին, որը պայմանավորված է զինամթերքի կառավարմամբ և ոստիկանների իտելեկտով։

Բացի հիմնական սյուժետային ռեժիմի, Mafia։ Definitive Edition-ը ունի նաև «Զբոսանք» ռեժիմ, որտեղ խաղացողները կարող են բացահայտել Լոսթ Հեվենը առանց որևե նպատակի և առաքելության։ Այս ռեժիմը նույնպես վերցված է օրիգինալ տարբերակից, որտես ռեժիմը կրում էր «Մեծ զբոսանք» անունը։ 2020 թվականի հոկտեմբերին թողարկված թարմացումը «Զբոսանք» ռեժիմում ավելացրեց տաքսու վարորդի առաքելություն և մրցաշավներ։

Մշակում և թողարկում 
2020 թվականի մայիսի 10-ին Mafia շարքի թվիթերյան պաշտոնական էջում հրապարակվեց հաղորդագրություն, որը պարունակում էր «Ընտանիք» բառը։ Հաշվի առնելով, այն փասը, որ այն երկու տարվա ընթացքում էջի կողմից արված առաջին հրապարակումն էր այն աժոտաժ առաջացրեց երկրպագուների շրջանում։ Ավելի ուշ, նույն էջում կատարվեց ևս երկու հրապարակում՝ «Իշխանություն» և «Հարգանք» բառերով, որից հետո 2020 թվականի մայիսի 13-ին հայտարվեց Mafia։ Trilogy հավաքածու մշակման մասին։ Նույն օրը, Microsoft Store-ից տեղի ունեցավ տեղեկության հոսք, որում նշվում էր, որ հավաքածուի գլխավոր մասն է կազմելու Hangar 13 ստուդիայի կողմից մշակված Mafia։ Definitive Edition խաղը, որն իրենից ներկայացնելու է շարքի առաջին խաղի ռեմեյք։ Դրանից հետո, 2K ընկերությունը հայտարարեց, որ խաղը մշակվելու է Illusion Engine խաղային շարժիչի հիման վրա։ Արդյունքում Hangar 13 ստուդիայի ներկայացուցիչները հայտնեցին, որ խաղը մշակվելու նոր Mafia Engine խաղային շարժիչով, որը մինչ այդ կրում էր Illusion Engine անվանումը, որը կատարելագործվել էր Hangar 13-ի կողմից։ Խաղի մշակման փուլում մասնակցություն է ունեցել կոմպոզիտոր Ջեսսին Հարլինը։ Հարցազրույցի ժամանակ նա նշեց, որ նոր խաղի սյուժեն և կերպարները մնում են նույնը։

Խաղի առաջին թողարկումը նշանակվել էր 2020 թվականի օգոստոսի 28-ին նախատեսված Windows, PlayStation 4 և Xbox-ի համար, սակայն կապված կորոնավիրուսի համաճարակի հետ թողարկման օրը տեղափոխվեց 2020 թվականի սեպտեմբերի 25-ին։ Բացի առաջին խաղի ռեմեյքից, թողարկվեց Mafia։ Trilogy խաղի հավաքածուն, որը պարունակում էր Mafia II։ Definitive Edition և Mafia III։ Definitive Edition, որոնք, չնայած կրում էին նույն վերնագիրը, իրենցից չէին ներկայացնում նոր խաղեր։

Ծանոթագրություններ 

Համակարգչային խաղեր
Համակարգչային խաղեր այբբենական կարգով
Համակարգչային խաղեր ըստ ժանրի
Ստուդիաներ